**Rondel cenușiu**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmi latră ziua a blesteme,

deschide noaptea guri de lup,

atâtea răni se-ascund în trup,

să curgă sângele se teme.

E clipa marilor extreme

când cerul în bucâți îl rup

și latră ziua a blesteme,

iar noaptea cască guri de lup.

Se zbate viața în dileme,

emoții mor, dureri erup,

pe cine astăzi să mai cheme

rănitul, trecătorul trup,

când ziua latră a blesteme?

adina v.

19.07.2019